ઇન્ડિયા ઇકોનોમિક સમીટમાં ટુરિઝમ વિશેનું સેશન હતું તેમાં સંબોધન કરતી વખતે તેમણે આ વાત કરી. તેમણે કહ્યું કે ભારતે સ્વચ્છતાને પણ મહત્ત્વ આપવું પડશે, કેમ કે તેના કારણે જ એક આગવો અનુભવ ટુરિસ્ટને પ્રાપ્ત થાય. તે પછી તેમણે ઉમેર્યું કે સાંજ પડે તે પછી પ્રવાસીને થાક ઉતારવા, રિલેક્સ થવા અને ચીલ આઉટ થવાનું જોઈએ. તેથી સાંજે ભારતીય સંસ્કૃત્તિને ધ્યાનમાં રાખીને ટુરિસ્ટ એક અનુભવ પ્રાપ્ત કરી શકે તેવી અનોખી સાંજનો માહોલ ઊભો કરવો પડે એમ તેમનું કહેવું હતું. હવે તેમણે આ ભારતીય સંસ્કૃત્તિ પ્રમાણે સાંજની મોજની વાત કરી એ સાંજની મોજ એટલે શું એવો સવાલ થવાનો. જોકે તેમણે એમ પણ કહ્યું કે રાજ્ય લોકોને એવું કહી શકે નહીં કે શું ખાવું અને શું પીવું. એ વિષય ટુરિસ્ટનો છે, રાજ્યનો નથી.